***Dragi moji vjeroučenici!***

Po našem rasporedu družimo se i danas. Nadam se da su vaše molitve i dalje prisutne i snažne u ovim danima. Vjera nas vodi kroz život. Ona nam daje snagu. Ponekad se s pravom pitamo zašto ljudi pate? Otkuda bolest? Što trebamo činiti da svijet bude bolji? Trenutno proživljavamo tu situaciju koja je nas je snašla (korona, potres). Mislim da ćete upravo ovu temu još jače doživjeti. Nevolje i patnje obično dolaze tamo gdje čovjek ne poštuje Boga i onda prema čovjeku postupa sebično. Današnja tema nas uči kako Isus postupa prema ljudima. On nam u današnjoj temi otkriva kako biti za drugoga. Ali isto tako otkriva koliko je vjera važna u našem životu. Nakon malog uvoda šaljem vam upute za rad:

1. Udžbenik str. 73. Strankinja vjeruje Isusu – pročitajte biblijski tekst (znam da je malo težak za razumjeti) evo malo tumačenja : U tekstu otkrivamo da je Isus „grub“ prema ženi, ali je time htio otkriti vjeruje li žena stvarno. Žena koja nije Židovka i kći joj se nalazi u teškoj situaciji, ona moli Isusa za pomoć. Pokazuje kolika je njena vjera. Ona je ustrajna u molitvi, a Isus svojom šutnjom na njezine molbe iz nje izvlači još jaču, čvršću i življu vjeru. Potiče je da glasno izrazi/ispovijedi svoju vjeru.
2. U svoje bilježnice stavite naslov Strankinja vjeruje Isusu

Odgovorite na ova pitanja: 1.Kad se ja najčešće molim Bogu? 2. Je li moja molitva ustrajna? 3. Što sam naučio/la od ove strankinje?

Isus pomaže svima koji imaju živu vjeru i ustrajnu molitvu. Budimo i mi na tom putu žive vjere i ustrajne molitve.

Želim vam obilje Božjeg blagoslova,

vaša vjeroučiteljica Mirjana!